# ZÁPISNICA

**zo zasadnutia Obecného zastupiteľstva v obci Stránske**

**konaného dňa 26.02. 2018**

P r í t o m n í : Podľa prezenčnej listiny

Neprítomní: Gabčíková Zuzana

Overovatelia: Stanislav Čišecký, Knapec Samuel

Program zasadnutia:

1. **Otvorenie zasadnutia.**
2. **Kontrola uznesení.**
3. **Schválenie preventivára obce.**
4. **Úprava rozpočtu obce.**
5. **Prístavba MŠ – financovanie.**
6. **Informácia o schválených projektoch.**
7. **Zmluvné zabezpečenie právnych služieb – JUDr. Juriga Ľubomír.**
8. **Zakúpenie hasičských rovnošiat.**
9. **Realizácia akcií financovaných z rozpočtu obce.**
10. **Regulácia – Priečnikový potok.**
11. **Nájomná zmluva s Urbár Stránske-cesta ku Kopaniciam**
12. **Rôzne**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné. Platí pôvodná pozvánka zo dňa 19.02.2018, nakoľko z dôvodu ospravedlnenia neúčasti niektorých poslancov sa presunul termín zasadnutia OZ na deň 26.02.2018. Za overovateľov boli zvolený: Čišecký Stanislav, Knapec Samuel

*K bodu č. 2*

## *Kontrola uznesení .*

Bola požiadavka zistiť, počet detí, ktoré budú v nasledujúcich rokoch navštevovať MŠ, či bude prístavba MŠ rentabilná. Počty zistené-predložené na dnešné OZ

**Uznesenie č. 4/2018**

**OZ berie na vedomie predloženú kontrolu uznesení starostom obce z minulého zasadnutia.**

## *K bodu č. 3*

## *Schválenie preventivára obce*

Matúš Štefánik je aktívny hasič, úspešne ukončil školenie, navrhujem aby bol potvrdený uznesením OZ za preventivára obce.

p.Čišecký - aká je jeho úloha?

starosta - mal by kontrolovať po obci - robiť preventívne prehliadky domov. Kontroly komínov a upozorňovať občanov na chyby.

p. Knapec - urobí prehliadku a potom občan vyhorí, bude mať škodu, nebude to pre neho zle.

Starosta – nie nebude, lebo jeho úloha je upozorňovať občanov na chyby, hlavne komínov a dymovodov.

**Uznesenie č. 5/2018**

**OZ schvaľuje za preventivára obce Matúša Štefánika.**

Hlasovanie: za - 5 (Ing.Ďurian T.,Fašánok M., Čišecký S.,Čanecký M.,Knapec S.)

 Proti - 0

 Zdržal sa - 0

*K bodu č. 4*

*Úprava rozpočtu .*

Na základe oznámenie Okresného úrad Žilina, odbor školstva je potrebné upraviť rozpočet ZŠ pri normatívnych prostriedkoch o 5202,00 EUR, pri vzdelávacích preukazoch o 184,00 EUR a pri MŠ na predškolákov o 875,00 EUR. Tieto navýšené príjmy budú zároveň zahrnuté aj vo výdavkovej časti príslušných kapitol.

**Uznesenie č. 6/2018**

**OZ schvaľuje úpravu rozpočtu obce podľa predlohy.**

Hlasovanie: za - 5 (Ing.Ďurian T.,Fašánok M., Čišecký S.,Čanecký M.,Knapec S.)

 Proti - 0

 Zdržal sa - 0

*K bodu č. 5*

*Prístavba MŠ - financovanie.*

oslovila sa firma TPC, urobili prehlásenie, že by prístavbu realizovali. Dali rozpočet na kompletnú stavbu a rozpočet na hrubú stavbu.

starosta -

p. Čanecký - pokiaľ sa to má robiť, musí sa to stihnúť do začiatku školského roka t.j. 9/2018, pokiaľ bude firma robiť hrubú stavbu a nebude to mať dokončené a nepustia tam robiť iné práce. Som proti tomu robiť len hrubú stavbu. Ideálne je dať to jednej forma spraviť na komplet, a obec si vyhradí právo subdodávok: elektriny resp. niektoré iné práce.

starosta - pri obhliadke dali alternatívu, že by sme si práce mohli aj dorábať sami - niektoré.

Ing. Ďurian- koľko firiem sa prihlásilo?

starosta - boli tri firmy, ale len jedna dala rozpočet .

p. Čanecký - do zmluvy si dať podmienky, že investor môže ovplyvniť subdodávky.

p. Čanecký - treba mať finančné krytie na zákazku

.

**Uznesenie č. 7/2018**

**OZ súhlasí s riešením, financovania prístavby MŠ za podmienok:**

**- starosta zaistí zmluvné podmienky s generálnym dodávateľom stavby tak, aby obec mohla zabezpečiť výber subdodávateľov pri dokončovacích prácach.**

**- finančné krytie z banky na kompletnú dodávku stavby pred realizáciou ( požiadať banku o zvýšenie indikatívnej ponuky)**

**- kompletnú stavbu dokončiť najneskôr do 31.08.2018**

**- priebežne informovať poslancov OZ o jednotlivých krokoch**

na OZ prišiel p. Fašánok Ľubomír - o 18.00 hod.

Hlasovanie: za - 4 (Ing.Ďurian T., Čišecký S.,Čanecký M.,Knapec S.)

 Proti - 1 Fašanok M.

 Zdržal sa - 1 Fašanok Ľ

*K bodu č. 6*

*Informácia o schválených projektoch*

dostali sme financie na chodník

p. Fašánok M. - sú tam zmeny, alebo sa to bude realizovať tak ako bol projekt zakreslený

starosta - je to tak, ako to bolo zakreslené.

p. Fašánok Ľ. kto je stavebný dozor?

starosta – firma GMC kompany

ďalší príspevok je na rekonštrukciu hasičskej zbrojnice, z min. vnútra, bude výmena vchodových dverí, kompletná výmena elektroinštalácia a komína a bleskozvod.

projekty robil Ing. Kypus, kto má záujem môže si ich pozrieť..

**Uznesenie č. 8/2018**

**OZ berie na vedomie informáciu starostu o schválených projektoch.**

Hlasovanie: za - 6 (Ing.Ďurian T.,Fašánok M.,Fašanok Ľ. Čišecký S.,Čanecký M.,Knapec S.)

 Proti - 0

 Zdržal sa - 0

*K bodu č. 7*

*zmluvné zabezpečenie právnych služieb*

dohodli sme sa na 150 EUR mesačný paušál. .

**Uznesenie č. 9/2018**

**OZ schvaľuje zmluvné zabezpečenie právnych služieb - JUDr. Juriga, Žilina od 01.04.2018 - 31.12.2018 za mesačný paušál 150,00 EUR.**

Hlasovanie: za - 6 (Ing.Ďurian T.,Fašánok M.,Čišecký S.,Čanecký M.,Knapec S., Fašanok Ľ.)

 Proti - 0

 Zdržal sa - 0

*K bodu č. 8*

*Zakúpenie hasičských rovnošiat*

hasiči navrhli , že pri reprezentovaní nemajú rovnaké rovnošaty, tak navrhujú aby sa zabezpečilo zakúpenie rovnošiat s financovaním 50% obec a 50% hasiči.

Fašánok Ľ - koľko stojí rovnošata

starosta - cca 180,00 EUR

Ing. Ďurian - koľko by sa zakúpilo rovnošiat?

starosta - zatiaľ 7 ks - 10 ks

**Uznesenie č. 10/2018**

**OZ súhlasí so zakúpením rovnošiat s financovaním 50% obec a 50% hasiči**

Hlasovanie: za - 5 (Ing.Ďurian T.,Fašánok Ľ.,Čišecký S.,Čanecký M.,Knapec S.)

 Proti - 0

 Zdržal sa - 1 Fašanok Miroslav

*K bodu č.9*

*realizácia akcií financovaných z rozpočtu obce.*

1) najväčšia položka je asfaltovanie ciest - Kucke cesta, cesta od p. Jančúcha Petra č. 172 po Kríž a cesta Záhumnie, ktorá sa zatiaľ nebude asfaltovať cesta. Tieto úseky som dal naceniť firmou a suma je 28500 EUR. Dajú sa spraviť ešte ďalšie dve ponuky od iných firiem.

2) úprava parkoviska pri cintoríne od p. Ďuricu - p. Vereša

p. Fašánok - tam stále tečie voda, treba tam spraviť jarok a p. Vereš mal dať rúru a zatiaľ ju tam nemá. p. Babčanová začne stavať a bude to narušené Pri zimnej údržbe sa to naruší. .

p. Fašánok M. - navrhujem vyčistiť jarky od p. Baránka

3) na podkostolí sa robila elektrina a dala sa tam trubka, keby sa doložila, vyšlo by tam 6 ks verejného osvetlenia.

p. Čanecký - robiť tieto práce robiť vtedy, keď sa bude realizovať chodník a budú tam stroje.,

**Uznesenie č. 11/2018**

**OZ schvaľuje realizáciu akcií z rozpočtu obce – asfaltovanie MK a doplnenie verejného osvetlenia.**

Hlasovanie: za - 6 (Ing.Ďurian T.,Fašánok Ľ.,Fašánok M.,Čišecký S.,Čanecký M.,Knapec S.)

 Proti - 0

 Zdržal sa - 0

*K bodu č.10*

*Regulácia - Priečníkový potok .*

financovanie by bolo zo záchranného fondu v sume 8000 eur a ostatné by bolo z rozpočtu obce.

p.Fašánok M- z čoho sa to bude financovať

čo sa rieši z financií za ihrisko - obec Kunerad?

Ćanecký - zobrať úver 100 tis. a môže sa realizovať aj MŠ a Priečníkový potok

**Uznesenie č. 12/2018**

**OZ berie na vedomie Reguláciu Priečníkový potok, vzhľadom na riešenie iných potrieb obce nie je možné zabezpečiť financovanie regulácie Priečníkový potok.**

Hlasovanie: za - 6 (Ing.Ďurian T.,Fašánok M.,Fašanok Ľ., Čišecký S.,Knapec S., čanecký M.)

 Proti - 0

 Zdržal sa - 0

*K bodu č. 11*

*Nájomná zmluva s Urbár Stránske - cesta ku Kopaniciam.*

p. Fašánok M. - uzatvoriť zmluvu na 1rok

zistiť u právnika možnosť

**Uznesenie č. 13/2018**

**OZ schvaľuje uzatvorenie nájomnej zmluvy na a Urbár Stránske za cenu 0,30€/m2 v lokalite Brezie.**

Hlasovanie: za - 4 (Ing.Ďurian T.,Fašánok M.,Čišecký S.,Čanecký M.,)

 Proti - 0

 Zdržal sa - 2 Fašánok Ľ., Knapec Samuel

*K bodu č. 8*

*Rôzne.*

Vyriešenie problému p. Mojžišovej - dohodou sa dospelo k tomu, že sa zaplatilo p. Mojžišovej 2280 eur tzv. oprávnené náklady. Po mesačných splátkach z výplaty budem túto sumu splácať do pokladne Ocú.

**Uznesenie č. 14/2018**

**OZ súhlasí s návrhom splátok od starostu obce mesačne do pokladne Obecného úradu, tak aby dlh bol zaplatený do konca roka 2018.**

Hlasovanie: za - 6 (Ing.Ďurian T.,Fašánok M.,Čišecký S.,Čanecký M.,Knapec S., Fašanok Ľ.)

 Proti - 0

 Zdržal sa - 0

Všetci občania, ktorí neboli uspokojení v lokalite Bórie, žiadajú zmenu doplnku ÚPN-O Stránske, aby mohli mať pozemky zaradené na stavebné účely. Žiadosti sú v evidencii obce.

Diskusia – poslanci sa zhodli v tom, že pre krátkosť času od schválenia ÚPN-O Stránske nesúhlasia s návrhom vyhlásenia zmeny a doplnku ÚPN-O.

**Uznesenie č. 15/2018**

**OZ vzhľadom krátkej doby od schválenia ÚPN-O - nesúhlasí s návrhom vyhlásenia zmeny a dodatku ÚPN-O Stránske**.

Hlasovanie: za - 6 (Ing.Ďurian T.,Fašánok M.,Čišecký S.,Čanecký M.,Knapec S., Fašanok Ľ.)

 Proti - 0

 Zdržal sa - 0

Ing. Ďurian - ohľadom športu bolo vyhlásenie

starosta - na športové účely je dotácia, treba spracovať zámer.

Fašanok Ľ. - cesta k p. Fabianovi je ako vyriešená?

starosta – oslovil som p. Fabiána, nakoľko sa tu nezdržiava stále nepotrebuje v zimnom období údržbu.

Starosta - oslovujú ma chatári, ako aj niektorí spoluobčania, aby bol oslovený Urbár Stránske v tom zmysle, že je potrebné prerokovať a riešiť opravu komunikácií, ktoré boli nedávno opravené asfaltom a sú poškodené. V prípade zistenia, aby na túto opravu prispel aj Urbár Stránske.

**Uznesenie č. 167/2018**

**OZ berie na vedomie pripomienky v rôznom, žiada starostu o riešenie týchto pripomienok.**

Stránske dňa: 26.02.2018

Zapísala: Viera MAJERČÍKOVÁ ..............................................

Overovatelia: Stanislav Čišecký ..............................................

 Samuel Knapec ..............................................